हास्य चरित्र से उब गया हूं : अरशद  
मुन्नाभाई सीरीज की फिल्मों में 'सर्किट' की भूमिका निभा कर मशहूर होने वाले अरशद वारसी अब गंभीर भूमिकाएं निभाना चाहते हैं।
राजकुमार हिरानी की हास्य से परिपूर्ण मुन्नाभाई सीरीज की फिल्मों में 'सर्किट' की भूमिका निभा कर घर-घर में मशहूर होने वाले अरशद वारसी अब हास्य भूमिकाओं की बजाए गंभीर भूमिकाएं निभाना चाहते हैं।  मुन्नाभाई शृंखला की फिल्मों में काले कुर्ते और सोने की चेनों में नजर आने वाले अरशद इस सीरीज की तीसरी फिल्म में काम करने जा रहे हैं। हालांकि अरशद ने कहा कि अधिकांश निर्माता उनके इस छवि को भुनाना चाहते हैं।  अरशद ने कहा, मैं हास्य चरित्र से उब गया हूं। मैं अब इससे दूर होना चाहता हूं, क्योंकि मुझे लगता है कि मैने इस तरह की काफी भूमिकाएं कर ली है। मैं कुछ अलग और गंभीर काम करना चाहता हूं। जैसा कि मैने शहर में किया था। हास्य शृंखला की फिल्मों गोलमाल और धमाल में भी यह 42 वर्षीय अभिनेता काम कर चुके हैं।